cyanic-selkie/wikianc huggingface dataset:
ওমর আব্দুল্লাহ
আটক
১৪ ফেব্রুয়ারি ২০২০-এ সুপ্রিম কোর্ট জম্মু ও কাশ্মীর প্রশাসনকে নোটিশ জারি করে এবং পরবর্তী শুনানির তারিখ ২ মার্চ ২০২০ ধার্য করে।
২৪ মার্চ ২০২০-এ ওমর আবদুল্লাহ আটক থেকে মুক্তি পান। তার মুক্তির পর, তিনি বন্দী থাকা অন্যান্য ব্যক্তিদেরও মুক্তি দেওয়ার দাবি জানান।
ইতিহাস (ছোটগল্প)
ইতিহাস নারায়ণ গঙ্গোপাধ্যায় রচিত একটি বিখ্যাত ছোটগল্প। এই গল্পের প্রথম প্রকাশকাল ১৯৪৩ সালের অক্টোবর মাস। সমসাময়িক সময়ের এক তিমিরাচ্ছন্ন এবং পারস্পরিক যুযুধান সামাজিক পটভূমিকায় রচিত এই ছোটগল্পে শেষপর্যন্ত প্রবল প্রাকৃতিক বিপর্যয়ের মুখে দাঁড়িয়ে পরস্পর শত্রুভাবাপন্ন মানুষকে এসে দাঁড়াতে হয় পাশাপাশি; বেঁচে থাকার সংগ্রামের বৃহত্তর প্রয়োজনে ক্ষুদ্রতর বিরোধ হারায় তার প্রাসঙ্গিকতা। ইতিহাসের এই শিক্ষাকে সামনে রেখেই গল্পটি পৌঁছায় তার উপসংহারে।
গল্পটি পরবর্তীকালে তাঁর ভোগবতী (১৯৪৭) ছোটগল্প সংকলন গ্রন্থের অন্তর্ভুক্ত হয়।
প্রকাশনার ইতিহাস
রসায়ন-প্রতিষ্ঠান ক্যালকাটা কেমিক্যাল দেশের সুখ্যাত গল্পকারদের কাছ থেকে লেখা গল্প নিয়ে একটি সংকলন প্রকাশ করতে চাইলে নারায়ণ গঙ্গোপাধ্যায় তাদের অনুরোধে সাড়া দিয়ে ইতিহাস গল্পটি প্রেরণ করেন। গল্পটি পুরস্কৃত হয় ও পাঠকদের বিচারেও সেরার সম্মান পায়। পরে ১৯৪৩ সালের অক্টোবর মাসে এম সি সরকার প্রকাশনা সংস্থা কথাশিল্প নাম দিয়ে একটি সংকলনে গল্পগুলি প্রকাশ করলে, তাতেও এই গল্পটিই ছিল প্রথম গল্প। প্রসঙ্গত উল্লেখ্য, এখানে প্রকাশিত অন্যান্য গল্পগুলির গল্পকার ছিলেন আশাপূর্ণা দেবী, বিভূতিভূষণ বন্দ্যোপাধ্যায়, বনফুল, মানিক বন্দ্যোপাধ্যায়, বিভূতিভূষণ মুখোপাধ্যায়, অচিন্ত্য্যকুমার সেনগুপ্ত, প্রমুখ প্রখ্যাত সাহিত্যিকবৃন্দ।
চরিত্র
গল্পটির মুখ্য চরিত্র তিনজন - কিন্তু এঁরা ছাড়াও আরও কয়েকটি তুলনায় অপ্রধান চরিত্র এই গল্পের অঙ্গাঙ্গী অঙ্গ, যেমন -
কাহিনী
অমরেশবাবু একজন অবসরপ্রাপ্ত হেডমাস্টার। তিনি গৌড়বঙ্গের ইতিহাসের গবেষণায় রত। সময় ১৯৪২ সালের আগস্ট মাস, স্থান অগ্নিগর্ভ তমলুক। তাঁর ছেলে লোকেশ স্বাধীনতা আন্দোলনে নিবেদিত প্রাণ, অপরদিকে মেয়ে প্রণতি মূলত ঘরকন্যা নিয়েই ব্যস্ত। দেশের জন্য স্বাধীনতা আন্দোলনে এমনকী প্রাণ উৎসর্গ করতেও লোকেশ সদা উন্মুখ, অপরদিকে প্রণতির দৈনন্দিন জীবনের গতানুগতিকতা থেকে সে উন্মাদনার মানে বোঝা ভার। থানায় বিক্ষোভ চলাকালীন গুলি চললে লোকেশের মৃত্যু ঘটে। বাড়িতে শোকের ছায়া নেমে আসে। কিন্তু এক প্রবল প্রাকৃতিক দুর্যোগের রাতে বন্যায় সবকিছু ভেসে যাবার উপক্রম হলে ঘরহারা, অসহায় অসংখ্য মানুষের সাথে লোকেশের হত্যাকারী দারোগাও তার স্ত্রী ও শিশুপুত্রকে সাথে নিয়ে আশ্রয়ের খোঁজে হাজির হয় অমরেশেরই বাড়িতে। তাকে চিনতে পেরে ফুঁসে ওঠে নিতাই, লোকেশের শেষমুহূর্তের সাথী। কিন্তু প্রণতি আশ্রয় দেয় দারোগার স্ত্রীকে; শিশুপুত্রটির পাছে ক্ষতি হয় তাই তাকে শুকনো কাপড়ের জোগান দেয়। ঠিক সেই সময়েই অমরেশবাবু শেষ করেন তাঁর ইতিহাসের শেষ অধ্যায়-
"যাহারা পরস্পরের বুকে আজ আঘাত হানিতেছে - মোহে অন্ধ হইয়া, স্বার্থে আত্মবিস্মৃত হইয়া - সেদিন সর্বগ্রাসী মৃত্যুর হাত হইতে নিজেদের বাঁচাইতে গিয়া তাহাদের হাতে হাতে রাখী বাঁধিতে হইবে। দেশে দেশে ইতিহাসের ইহাই শিক্ষা।"
গল্পকথন
ইতিহাস ছোটগল্পটির গল্পকথনের (narration) মধ্যে একই সাথে দুটি ভিন্নমুখী অভিমুখ কাজ করে। একদিকে থাকে মুখ্য গল্পকথক, নিজে গল্পের বাইরে অবস্থান করে এক আশ্চর্য নির্লিপ্ত নৈর্ব্যক্তিকতা নিয়ে সে বলে চলে গল্পটি। অমরেশবাবু যখন অষ্টম শতাব্দীর ইতিহাস লেখায় মনোনিবেশ করেন তখন তাঁর দৃষ্টির সেই ঐতিহাসিকসুলভ নির্লিপ্ততা গল্প যত এগোয়, কোনও এক বিন্দুতে এসে যেন মিলে যায় সেই মুখ্য গল্পকথকের বলে চলা গল্পেরই সাথে। সমসাময়িক সময়ের বিভিন্ন সংঘাত, ব্যক্তিত্ব, দৃষ্টিকোণ, এমনকী ঘটমান বর্তমানও - সব কিছুই যেন তার সেই নির্লিপ্ততার সামনে এসে পড়ে হারিয়ে ফেলে তাদের তীব্রতা, সর্বগ্রাসিতা, হয়ে ওঠে এক বৃহত্তর ইতিহাসেরই অঙ্গমাত্র। অপরদিকে আমরা পাই প্রণতি, লোকেশ, নিতাই - আর তাদের দৈনন্দিকতা, কথোপকথন, পারস্পরিক স্নেহ-মায়া-মমতা, বিরোধ, মতানৈক্য নিয়ে একেবারে দৈনন্দিন এক জগৎ, যেখানে প্রণতি, লোকেশ, প্রভৃতি চরিত্র হয়ে ওঠে পাঠকের কাছের মানুষ। তাদের দুঃখে আমরা কষ্ট পাই, লোকেশের মৃত্যুতে তীব্র আক্রোশ আমাদের মধ্যেও দানা বেঁধে ওঠে। কিন্তু ঠিক যেখানে এসে সেই আক্রোশ তীব্রতর হয়ে ওঠার কথা, ঠিক সেইখানেই মুখ্য কথনের নির্লিপ্ততা এসে জাগিয়ে তোলে আমাদের বৃহত্তর এক অনুভূতিকে; তুলে ধরে ইতিহাসের শিক্ষা - জীবন যখন আক্রান্ত হয়, অন্য সব দ্বন্দ্ব্ব-সংঘাতই তখন হয়ে দাঁড়ায় গৌণ, বাঁচার তাগিদে তখন পরস্পর বিবাদমনা শত্রুরাও পরস্পরের প্রতি বাড়িয়ে দেয় সাহায্যের হাত। এটাই মানবসভ্যতার ইতিহাস।
মাস্কট
থাম্ব|গ্রেটি হ'ল এনএইচএল হকি দল ফিলাডেলফিয়া ফ্লায়ার্সের জন্য মাস্কট মাস্কট (mascot) বলতে কোন ব্যক্তি, প্রাণী বা বস্তুর প্রতিরূপকে চিত্রিত করা হয় যা সৌভাগ্য বয়ে নিয়ে আসে। সাধারণতঃ জনসাধারণের কাছে পরিচিতির লক্ষ্যে বিদ্যালয়, ক্রীড়া দল, বিশ্ববিদ্যালয়ের সংঘ, সামরিক বাহিনীর একাংশ অথবা ব্র্যান্ড নামকে মাস্কট আকারে ব্যবহার করা হয়।
বিশ্ব ক্রীড়া প্রতিযোগিতায় মাস্কটকে ব্যবসার পণ্য বিপণনের কাজেও ব্যবহার করা হয়। দলীয় মাস্কট অনেক সময় দলের নামের সাথে বিভ্রান্তির পরিবেশ তৈরী করে। লোগো, ব্যক্তি, জীবিত প্রাণী, জড় বস্তু অথবা বিশেষ পোশাক পরিধানপূর্বক দলীয় মাস্কট আকারে দলের খেলায় প্রদর্শিত হয়ে থাকে। এছাড়াও, অন্যান্য সম্পর্কযুক্ত বিষয়ে শিশুদের কাছে দলের পরিচিতি প্রসারকল্পে কিংবা সংশ্লিষ্ট পণ্য বাজারজাতকরণেও এর ব্যবহার রয়েছে। বিশেষ পোশাক পরিধান করে মাস্কট সাধারণতঃ জনবহুল এলাকায় এবং নিয়মিতভাবে শুভেচ্ছা দূত আকারে ক্রীড়া দল, প্রতিষ্ঠান কিংবা সংস্থার প্রতিনিধিত্ব করেন। স্মোকি বিয়ার মার্কিন যুক্তরাষ্ট্রের বন বিভাগের মাস্কটরূপে কাজ করছে।
ব্যবহার ও পরিচিতি
মাস্কট নির্দিষ্ট গুণাগুনের প্রতিফলন ঘটায়। এটি প্রতিযোগিতামূলক মনোভাবের ফলাফলস্বরূপ যোদ্ধা কিংবা শিকারী প্রাণীর শক্তিমত্তার বহিঃপ্রকাশ ঘটায়। স্থানীয় বা আঞ্চলিকতার বিশেষ বৈশিষ্ট্যরূপে এবং প্রতীকি অর্থেও মাস্কটের প্রয়োগ হয়ে থাকে। একজন বিশেষ ধরনের কৃষক হার্বি হাস্কারকে নেব্রাস্কা কর্নহাস্কার্স মাস্কটরূপে দেখা যায়। পরবর্তীকালে এটি ইউনিভার্সিটি অব নেব্রাস্কা-লিঙ্কনের মাস্কট হিসেবে ব্যবহার করা হয়।
কিছু ক্রীড়া দলে অনানুষ্ঠানিকভাবে মাস্কটের প্রচলন রয়েছে। ব্যক্তিগত পর্যায়ে সমর্থকেরা দলের পরিচিতির জন্য মাস্কট ব্যবহার করে থাকেন। নিউইয়র্ক ইয়াংকিজ দলের সমর্থকগণ ফ্রিডি সেজ নামীয় মাস্কট ব্যবহার করে।
ক্রীড়াজগৎ
দলগত পর্যায়ে বিশ্ব ক্রীড়াঙ্গনে বিশেষতঃ বিশ্বকাপ ফুটবল, বিশ্বকাপ ক্রিকেট, অলিম্পিক গেমস-সহ জাতীয় ক্রীড়ায় মাস্কট ব্যবহার জনপ্রিয় সংস্কৃতিতে পরিণত হয়েছে।
১৯০৮ সালে শিকাগো কাবসে মাস্কটের প্রথম প্রয়োগ ঘটেছে বলে ধারণা করা হয়।
ব্রিটেনে কিছু দলের উৎসাহী তরুণ সমর্থক নিজেরাই মাস্কটের রূপ ধারণ করেছিলেন। তারা চিকিৎসা সংক্রান্ত বিষয়াদি এবং অনুদান গ্রহণ, প্রতিযোগিতায় বিজয়ী অথবা অন্য কোন ঘটনার সম্পৃক্ততায় জন্য তাঁদের এ বেশভূষা ধারণ। অনাকাঙ্খিতভাবে পোশাক পরিহিত অবস্থায় মাস্কটের এ ধরনের কর্মকাণ্ডের প্রেক্ষাপটে পরবর্তীতে দলীয় কর্মকাণ্ডে প্রশ্ন ও সমালোচনার মুখোমুখি হয়।
হোসেন শহীদ সোহ্‌রাওয়ার্দী
প্রারম্ভিক জীবন
বর্তমান পশ্চিমবঙ্গের মেদিনীপুরের এক সম্ভ্রান্ত পরিবারে তার জন্ম। তিনি ছিলেন বিচারপতি স্যার জাহিদ সোহরাওয়ার্দির কনিষ্ঠ সন্তান। জাহিদ সোহরাওয়ার্দি কলকাতা হাইকোর্টের একজন খ্যাতনামা বিচারক ছিলেন। মা ছিলেন নামকরা উর্দু সাহিত্যিক খুজাস্তা আখতার বানু, স্যার হাসান সোহরাওয়ার্দী ছিলেন তার মাতুল। তার পরিবারের সদস্যবর্গ তৎকালীন ভারতবর্ষের সম্ভ্রান্ত মুসলিম পরিবারের প্রথা অনুসারে উর্দু ভাষা ব্যবহার করতেন। কিন্তু সোহরাওয়ার্দি নিজ উদ্যোগে বাংলা ভাষা শিখেন এবং বাংলার চর্চা করেন। কলকাতা আলিয়া মাদ্রাসায় শিক্ষাজীবন শুরু করার পর যোগ দেন সেন্ট জেভিয়ার্স কলেজে। সেখান থেকে বিজ্ঞান বিষয়ে তিনি স্নাতক ডিগ্রী লাভ করেন। এরপর তিনি তার মায়ের অনুরোধে কলকাতা বিশ্ববিদ্যালয় হতে আরবি ভাষা এবং সাহিত্যে স্নাতকোত্তর ডিগ্রী অর্জন করেন। ১৯১৩ সালে যুক্তরাজ্যে পাড়ি জমান। যুক্তরাজ্যের অক্সফোর্ড বিশ্ববিদ্যালয়ে তিনি বিজ্ঞান বিষয়ে সম্মানসহ স্নাতক অর্জন করেন। এছাড়া এখানে তিনি আইন বিষয়েও পড়াশোনা করেন এবং ‘ব্যাচেলর অব সিভিল ল’ (বি. সি. এল.) ডিগ্রী অর্জন করেন। ১৯১৮ সালে গ্রে’স ইন হতে বার এট ল ডিগ্রী অর্জন করেন। এরপর ১৯২১ সালে কলকাতায় ফিরে এসে আইন পেশায় নিয়োজিত হন।
১৯২০ সালে তিনি বেগম নিয়াজ ফাতেমাকে বিয়ে করেন। বেগম নিয়াজ ফাতেমা ছিলেন তৎকালীন ব্রিটিশ ভারতের স্বরাষ্ট্রমন্ত্রী স্যার আবদুর রহিমের কন্যা। ১৯২২ সালে তিনি মারা যান। তার দ্বিতীয় স্ত্রী ছিলেন পোলিশ বংশোদ্ভূত রাশিয়ান অভিনেত্রী বেগম বীরা সোহরাওয়ার্দী।
১৯২৪-১৯৪৭
প্রথমে তিনি যোগ দেন চিত্তরঞ্জন দাসের স্বরাজ পার্টিতে। এটি তখন মূলত ভারতীয় জাতীয় কংগ্রেস দলের অভ্যন্তরে একটি গ্রুপ ছিল। ১৯২৩ এর বেঙ্গল প্যাক্ট স্বাক্ষরে তার যথেষ্ট ভূমিকা ছিল।
১৯৪৭-১৯৬২
প্রতিষ্ঠালগ্নে পূর্ব পাকিস্তান আওয়ামী মুসলিম লীগের সভাপতি হন আবদুল হামিদ খান ভাসানী, সহ-সভাপতি হন আতাউর রহমান খান, শাখাওয়াত হোসেন ও আলী আহমদ। টাঙ্গাইলের শামসুল হক সাধারণ সম্পাদক এবং শেখ মুজিবুর রহমান, খন্দকার মোশতাক আহমদ ও এ কে রফিকুল হোসেনকে যুগ্ম সাধারণ সম্পাদকের দায়িত্ব দেওয়া হয়। কোষাধ্যক্ষ হন ইয়ার মোহাম্মদ খান। কারাগারে অন্তরীণ থাকা অবস্থাতেই যুগ্ম সাধারণ সম্পাদকের দায়িত্ব পান মুজিব। অন্যদিকে, পুরো পাকিস্তানের ক্ষেত্রে সংগঠনটির নাম রাখা হয় নিখিল পাকিস্তান আওয়ামী লীগ। এর সভাপতি হন হোসেন শহীদ সোহরাওয়ার্দী। ২৪ বছরের পাকিস্তান শাসনামলে আওয়ামী লীগ আতাউর রহমান খানের নেতৃত্বে দু’বছর প্রদেশে ক্ষমতাসীন ছিল এবং হোসেন শহীদ সোহ্‌রাওয়ার্দীর নেতৃত্বে কেন্দ্রে ১৩ মাস কোয়ালিশন সরকারের অংশীদার ছিল। ১৯৫৩ সালে তিনি একে ফজলুল হক এবং মাওলানা ভাসানীর সাথে একত্রে যুক্তফ্রন্ট গঠন করেন। ১৯৫৪ সালে অনুষ্ঠিতব্য পূর্ববঙ্গ ব্যবস্থাপক সভার নির্বাচন উপলক্ষে ক্ষমতাসীন মুসলিম লীগকে পরাভূত করার জন্য আওয়ামী মুসলিম লীগের উদ্যোগে এই যুক্তফ্রন্ট গঠিত হয়। আওয়ামী মুসলিম লীগ ১৯৫৩ সালের ৪ ডিসেম্বর কৃষক শ্রমিক পার্টি, পাকিস্তান গণতন্ত্রী দল ও পাকিস্তান খেলাফত পার্টির সঙ্গে মিলে যুক্তফ্রন্ট গঠন করে। এই যুক্তফ্রন্টের নেতা ছিলেন - ১) মওলানা ভাসানী, ২) একে ফজলুল হক ও ৩) হোসেন শহীদ সোহরাওয়ার্দী। এই যুক্তফ্রন্ট ২১ দফার একটি নির্বাচনী ইশতেহার প্রকাশ করে। ওই ইশতেহারের মধ্যে প্রধান দাবি ছিল- লাহোর প্রস্তাবের ভিত্তিতে পূর্ববঙ্গকে পূর্ণ স্বায়ত্তশাসন প্রদান করা, বাংলাকে রাষ্ট্রভাষা করা, ২১শে ফেব্রুয়ারিকে শহীদ দিবস ও সাধারণ ছুটি ঘোষণা করা, ভাষা শহীদদের স্মৃতি রক্ষার্থে শহীদ মিনার নির্মাণ করা ইত্যাদি।
১৯৫৪ সালের মার্চের আট থেকে ১২ তারিখ পর্যন্ত অনুষ্ঠিত পূর্ব পাকিস্তান পরিষদের নির্বাচনে ২৩৭ টি মুসলিম আসনের মধ্যে যুক্তফ্রন্ট ২২৩ টি আসন পায়। এর মধ্যে ১৪৩ টি পেয়েছিল আওয়ামী মুসলিম লীগ।
প্রধানমন্ত্রী থাকাকালীন পূর্ব ও পশ্চিম পাকিস্তানের মধ্যকার অর্থনৈতিক বৈষম্য দূরীকরণে তিনি পদক্ষেপ নেন।
অপরিমিত ঔষধসেবন
অপরিমিত ঔষধসেবন (ড্রাগ ওভারডোজ বা ওডি) হল বাঞ্ছনীয় পরিমাণের চেয়ে অপরিমিত বা অতিমাত্রায় ঔষধ বা অন্য কোনও মাদকসেবন বা প্রয়োগ করা। ড্রাগ চেয়ে সুপারিশ করা হয় বৃহত্তর পরিমাণে বা অন্যান্য পদার্থ।সাধারণত এটি এমন ক্ষেত্রে ব্যবহৃত হয় যখন স্বাস্থ্যের জন্য কোনও ঝুঁকির সম্ভাবনা থাকে। অপরিতিপ মাত্রা বিষাক্ত অবস্থা বা মৃত্যুর কারণ হতে পারে।
হোসেন শহীদ সোহ্‌রাওয়ার্দী
মৃত্যু
থাম্ব|[[সোহরাওয়ার্দী উদ্যান|রেসকোর্স ময়দানে হোসেন শহীদ সোহ্‌রাওয়ার্দীর জানাজা, ৮ ডিসেম্বর ১৯৬৩]] ডান|থাম্ব|তিন নেতার মাজারে সোহ্‌রাওয়ার্দীর সমাধি। স্বাস্থ্যগত কারণে তিনি ১৯৬৩ সালে দেশের বাইরে যান এবং লেবাননের রাজধানী বৈরুতে অবস্থানকালে ৫ ডিসেম্বর ১৯৬৩ সালে তিনি মৃত্যুবরণ করেন। পরে তাকে ঢাকায় আনা হয় ও ৮ ডিসেম্বর রেসকোর্স ময়দানে (বর্তমানে সোহরাওয়ার্দী উদ্যানে) তার জানাজা অনুষ্ঠিত হয়। জানাজা শেষে তাকে ঢাকা হাইকোর্ট প্রাঙ্গণে শেরেবাংলা একে ফজলুল হকের কবরের পাশে সমাহিত করা হয়।
অপরিমিত ঔষধসেবন
শ্রেণিবিন্যাস
থাম্ব|350x350পিক্সেল|জাতি ও জাতিগতভাবে মার্কিন ড্রাগের ওভারডোজ মৃত্যুর হারের সময়রেখা। প্রতি 100,000 জনসংখ্যার হার।
অবৈধ ওষুধের ব্যবহার, প্রচুর পরিমাণে, বা ড্রাগ বিরত থাকার পরেও অতিরিক্ত পরিমাণে প্ররোচিত করতে পারে। কোকেন ব্যবহারকারীরা যারা আন্তঃসৃষ্টিতে ইনজেকশন দেয় তারা সহজেই দুর্ঘটনাক্রমে অতিরিক্ত পরিমাণে গ্রহণ করতে পারে, কারণ একটি আনন্দদায়ক ওষুধ সংবেদন এবং অতিরিক্ত মাত্রার মধ্যে মার্জিন কম। অনিচ্ছাকৃত অপব্যবহারের মধ্যে পণ্যের লেবেলগুলি পড়তে বা বুঝতে ব্যর্থতার কারণে ডোজটিতে ত্রুটি অন্তর্ভুক্ত থাকতে পারে। দুর্ঘটনাজনিত ওভারডোজ অতিরিক্ত ওষুধের ফলে, ওষুধের সক্রিয় উপাদানগুলি শনাক্ত করতে ব্যর্থ হওয়া বা বাচ্চাদের দ্বারা অজস্র ইনজেশনও হতে পারে। অল্প বয়স্ক শিশুদের মধ্যে একটি সাধারণ অজান্তেই অতিরিক্ত পরিমাণে আয়রনযুক্ত বহু-ভিটামিন জড়িত।
রোগ নির্ণয়
গৃহীত পদার্থটি প্রায়শই ব্যক্তিটিকে জিজ্ঞাসা করে নির্ধারণ করা যেতে পারে। যাইহোক, যদি তারা সচেতনতার পরিবর্তিত স্তরের কারণে এই তথ্যটি না দেয় বা না করতে পারে তবে বাড়ির অনুসন্ধান বা বন্ধু এবং পরিবারের জিজ্ঞাসাবাদ সহায়ক হতে পারে।
সোডিয়াম সুপার অক্সাইড
থাম্ব|সোডিয়াম সুপার অক্সাইড 3 ডি বল দ্বারা দেখানো সোডিয়াম সুপার অক্সাইড অজৈব যৌগ, যার রাসায়নিক সংকেত NaO2। এটি সুপারঅক্সাইড আয়নের একটি হলদে-কমলা রঙয়ের লবণ। এটি অক্সিজেন দ্বারা সোডিয়াম জারনের মধ্যবর্তী অবস্থা।
প্রস্তুতি
উচ্চচাপে সোডিয়াম পারক্সাইডের সাথে অক্সিজেনের বিক্রিয়ার ফলে NaO2 উৎপন্ন হয়: সোডিয়াম সমৃদ্ধ অ্যামোনিয়া দ্রবনে ধীরে ধীরে অক্সিজেন চালনার মাধ্যমেও এটি প্রস্তুত করা যায়:
বৈশিষ্ট্য
আয়নের একটি লবণ হিসেবে স্বাভাবিক ভাবেই এটি একটি প্যারাচুম্বক পদার্থ। NaClএর সংস্পর্শে এটি দানাদার পদার্থে পরিণত হয়।
অনন্যা শ্রীতম নন্দ
অনন্যা শ্রীতম নন্দ (ଅନନ୍ୟା ନନ୍ଦ) যিনি অনন্যা নন্দ নামে পরিচিত একজন ভারতীয় প্লেব্যাক গায়ক। তার সঙ্গীতের ধরন পপ সঙ্গীত এবং ফিল্মি। যিনি একজন কণ্ঠশিল্পী। তিনি ভুবনেশ্বর, উড়িষ্যার একজন বাসিন্দা । তিনি ইন্ডিয়ান আইডল জুনিয়র সিজন ২ এর একজন বিজয়ী। তিনি ২০১৯ সালে, কলার্স টিভির আপাতবাস্তব টেলিভিশন অনুষ্ঠান রাইজিং স্টারে অংশগ্রহণ করেছিলেন। এবং এই আপাতবাস্তব টেলিভিশন অনুষ্ঠানতে তিনি শীর্ষ পাঁচে ছিলেন। তিনি অলিউড ইন্ডাস্ট্রির নিয়মিত প্লেব্যাক গায়িকা। তিনি নরেন্দ্র মোদীর সাথে সাক্ষাৎ করেছেন এবং ভারতের উড়িষ্যার মুখ্যমন্ত্রীর সাথেও সাক্ষাৎ করেছেন। তিনি সনি মিউজিক লেবেলের অধীনে তার প্রথম অ্যালবাম মৌসাম মাস্তানা প্রকাশ করেছেন। তিনি একময় ইউনিভার্সাল মিউজিক ইন্ডিয়ার সাথে একটি দুই বছরের রেকর্ড চুক্তি পেয়েছিলেন।
জীবনের প্রথমার্ধ
অনন্যার বাবা প্রসন্ন কুমার নন্দ সরকারি শিল্প বিভাগে পরিচালক এবং তার মা প্রসন্তী মিশ্র একজন গৃহিনী। অনন্যা তার বড়ো বোন অমৃতা প্রীতম নন্দকে তার অনুপ্রেরণা হিসাবে বিবেচনা করেন বা মনে করেন। অনন্যা যিনি হিন্দুস্তানীর প্রতিবাদী গুরু পণ্ডিত ডাঃ চিত্ত রঞ্জন পানী এবং গুরু নীলামণি ওঝার অধীনে গান শেখানোর প্রশিক্ষণ নিচ্ছেন। তিনি পড়াশোনা শুরু করেছিলেন ভুবনেশ্বরের পোখারিপুতের ডিএভি পাবলিক স্কুল থেকে। তিনি ভুবনেশ্বরের কিট আন্তর্জাতিক বিদ্যালয়ে দ্বাদশ শ্রেণি শেষ করেছেন যেখানে তিনি তাঁর স্কুলের শীর্ষস্থানীয় হয়েছেন। এখন তিনি মুম্বাইয়ের ভবনের কলেজে বিএমএম করছেন।
পেশা
নান্দা ২০১৫ সালে ইন্ডিয়ান আইডল জুনিয়রের সিজন ২ জিতেছিলেন ইন্ডিয়ান আইডল জুনিয়র প্রতিযোগিতার সময় তিনি ইউনিভার্সাল মিউজিক ইন্ডিয়ার সাথে একটি দুই বছরের রেকর্ড চুক্তি পেয়েছিলেন। আইডিয়ান আইডল জুনিয়র জয়ের পরে, তিনি সনি মিউজিক লেবেলের অধীনে তার প্রথম অ্যালবাম ' মৌসাম মাস্তানা' প্রকাশ করেছেন। গানটি মূলত ১৯৮২ সালের চলচ্চিত্র সত্তে পে সত্তা থেকে প্রবীণ নেপথ্য সঙ্গীতশিল্পী আশা ভোঁসলে লিখেছিলেন । তিনি সংগীত পরিচালক অমল মল্লিকের জন্য ' এমএস ধোনি: দ্য আনটোল্ড স্টোরি ' ছবিতে বলিউডের প্লেব্যাক গায়ক হিসাবে কাজ শুরু করেছিলেন। তিনি অলিউড ইন্ডাস্ট্রির নিয়মিত প্লেব্যাক গায়িকা, ' আগস্ট্যা ', বেবি ( ২০১৬ চলচ্চিত্র), কাঠাদেলি মাথা চুইনের মতো অনেক চলচ্চিত্রে গান গেয়েছেন। তিনি যখন এই প্রতিযোগিতায় জয়ী হলেন, নরেন্দ্র মোদীকে দেখার জন্য তিনি ডেকেছিলেন এবং তাকে পেয়েছিলেন। তখন ভারতের প্রধানমন্ত্রীর সাথে ওড়িশার মুখ্যমন্ত্রী নবীন পট্টনায়েকও দেখেন।  ২০১৯ সালে, তিনি কলার্স টিভির আপাতবাস্তব টেলিভিশন অনুষ্ঠান রাইজিং স্টারে অংশ নিয়েছিলেন যেখানে তিনি শীর্ষ পাঁচে ছিলেন।
বাহাউদ্দিন জাকারিয়ার মাজার
বাহাউদ্দিন জাকারিয়ার মাজার হলো পাকিস্তানের পাঞ্জাব প্রদেশের মুলতান শহরে অবস্থিত ১৩শ শতাব্দীর একটি মাজার। স্থাপনাটি সুফিবাদের সোহরাওয়ার্দিয়া ধারার প্রবর্তক মুসলিম সাধক বাহাউদ্দিন জাকারিয়ার সম্মানে নির্মিত। একে দক্ষিণ পাঞ্জাবের সবচেয়ে গুরুত্বপূর্ণ মাজারগুলোর অন্যতম বলে মনে করা হয়। এটিকে মুলতানের নিজস্ব স্থাপত্যরীতির আদিরূপ হিসেবে গণ্য করা হয়।
প্রেক্ষাপট
১৩শ শতাব্দী নাগাদ মুসলিম বিশ্বে এই ধারণা প্রতিষ্ঠিত হয়ে যায় যে, মুসলিম সাধকদের আধ্যাত্মিক ক্ষমতা তাদের কবরের সাথে থেকে যায়। ফলে আধ্যাত্মিক নেতাদের কবর ঘিরে মাজার গড়ে উঠতে থাকে।
পাঞ্জাবে সুফিবাদের প্রসারের সাথে সাথে মুলতানের আশেপাশের এলাকায় ছোট ছোট মাজারও গড়ে উঠতে থাকে। এই মাজারগুলো প্রধান মাজারের অধীনে বিলায়ত বা “আধ্যাত্মিক অঞ্চল” গঠন করে। প্রধান মাজারের অংশ হিসেবে মুলতান বাহাউদ্দিন জাকারিয়ার বিলায়তের রাজধানী হিসেবে কাজ করতো। এই মাজারের বিলায়তের সীমানা পাকপত্তন-ভিত্তিক বাবা ফরিদের মাজারের সাথে সংযুক্ত ছিল বলে জানা যায়।
ইতিহাস
মাজারটি বাহাউদ্দিন জাকারিয়ার মৃত্যুর (১২৬৮) আগে ১২৬২ সালে নির্মিত হয়। এই অবকাঠামোটি সম্পূর্ণভাবে বাহাউদ্দিন জাকারিয়ার নিজস্ব অর্থায়নের নির্মিত হয়, যা একজন দরবেশ হিসেবে তার স্বতন্ত্রতা ও অর্থনৈতিক স্বাধীনতার প্রতি ইঙ্গিত করে।
১৬৫৮ সালে সমুগড়ের যুদ্ধে নিজের ভাইয়ের কাছে পরাজিত হয়ে দারা শিকো এই মাজারে ২৫,০০০ রুপি দান করে মুলতানের সাধারণ জনগণের মন জয় করার ব্যর্থ প্রচেষ্টা করেন।
মাজারের সাজ্জাদা নাশিন বা উত্তরাধিকারী তত্ত্বাবধায়ক মখদুম মাহমুদ ১৮৪৮ সালে মুলতান অবরোধকালে শিখদের বিরুদ্ধে ব্রিটিশ বাহিনীকে সহায়তা করেন। অবরোধকালে মাজারের গম্বুজ ও উপরের অংশ ব্রিটিশদের গোলার আঘাতে ক্ষতিগ্রস্ত হয়। কিন্তু খুব দ্রুতই তা মেরামত করা হয়।
স্থাপত্য
থাম্ব|মাজারের নকশা দুইটি স্তরে বিভক্ত। এটি মুলতানের স্বতন্ত্র স্থাপত্যরীতির আদিরূপ হিসেবে গণ্য। মাজারটি দুই স্তরের কাঠামো দিয়ে নির্মিত, যা দক্ষিণ পাঞ্জাবের শুরুর দিককার মাজারগুলোর স্বতন্ত্র রীতির আদিরূপ হয়ে ওঠে। সম্পূর্ণ কাঠামোটির ভিত্তি আয়তনজুড়ে একটি বর্গাকার ক্ষেত্রের ওপরে গড়ে উঠেছে। বর্গাকার ভিতের ওপরে বর্গের প্রায় অর্ধেক উচ্চতায় একটি অষ্টভুজাকার কাঠামো উঠে গেছে, যার উপরে রয়েছে একটি অর্ধ-গোলাকার গম্বুজ। মাজারটির মূল অবকাঠামো ঘিরে প্রায় কয়েকশ বর্গমিটার জায়গা জুড়ে বিশাল প্রাঙ্গণ রয়েছে। প্রাঙ্গণের চারপাশ বেষ্টন করে উঠে যাওয়া দেয়ালগুলো ১৮শ শতকে মুলতানের দুররানি শাসক নওয়াব আলি মোহাম্মদ খান খাকওয়ানি কর্তৃক নির্মিত হয়।
মাজারটি প্রধানত ইটের তৈরি। এই ভবনেই একদম শুরুর দিকে চকচকে নীল টালি বসানো হয়, যা পরবর্তীতে মুলতান ও দক্ষিণ পাঞ্জাবের সাধারণ রীতিতে পরিণত হতো। অবকাঠামোয় নীল টালির ব্যবহার তৎকালে মধ্য এশিয়া তথা বৃহত্তর খোরাসান থেকে আসা অভিবাসী স্থপতিদের প্রতি ইঙ্গিত করে, যারা ১৩শ শতকে পাঞ্জাব অঞ্চলে যথেষ্ট সক্রিয় ছিল। ১৯৫২ সালে কাঠের ওপর চিত্রযুক্ত ছাদের ইটনির্মিত একটি বারান্দা মাজারের সাথে যুক্ত করা হত। বারান্দা থেকে মাজারের মূল অংশে প্রবেশের জন্য প্রশস্ত কাঠের দরজা স্থাপন করা হয়েছে।
বর্তমানে মূল মাজারটি আশেপাশে বাহাউদ্দিন জাকারিয়ার বংশধর ও মুরিদদের অসংখ্য কবর দ্বারা বেষ্টিত।
রেওয়াজ ও প্রথা
মাজারে মাগরিবের নামাজের পর রাতব্যাপী কাওয়ালি ও নাচের আসর বসে। মাজারটি বেরলভী ধারার অনুসারীদের জন্য গুরুত্বপূর্ণ একটি স্থান। অন্যদিকে দেওবন্দিরা এধরনের মাজার ও এখানে পালিত বিভিন্ন রেওয়াজের কট্টর সমালোচনা করে থাকে। মাজারের ভক্তরা মান্নাত প্রথা মেনে চলে, অর্থাৎ মাজারে প্রার্থনার নিদর্শনস্বরূপ সুতা বেঁধে রেখে যায়। জনশ্রুতি অনুযায়ী, এই মাজার সিন্ধু নদ ও চেনাব নদীতে মাঝিদের বিপদ-আপদ থেকে রক্ষা করে থাকে।
কুরেশী নামধারী শ্রেণির ভক্ত বাহাউদ্দিন জাকারিয়াকে অনুসরণ করে এবং নিজেদের মুহাম্মদি কুরাইশ বংশের বংশধর বলে দাবি করে। কুরাইশীরা পাকিস্তানের সরাইকি অঞ্চলে যথেষ্ট প্রভাবশালী। কুরাইশীদের অন্যতম শাহ মাহমুদ কোরেশী পাকিস্তানের পররাষ্ট্রমন্ত্রী হিসেবে অধিষ্ঠিত হয়েছিলেন।
প্রশাসন
উত্তরাধিকারসূত্রে মাজারের তত্ত্বাবধায়ক, তথা সাজ্জাদা নাশিন নিজেদের বাহাউদ্দিন জাকারিয়ার বংশধর হিসেবে দাবি করে। তাদের কেউ কেউ অত্যন্ত প্রভাবশালী এবং মাজারের প্রভাবকে কাজে লাগিয়ে রাজনীতিতেও প্রভাব সৃষ্টি করেছেন। পাকিস্তান তেহরিক-ই-ইনসাফের সদস্য শাহ মাহমুদ কোরেশী এই মাজারের সাজ্জাদা নাশিন ছিলেন। ২০১৪ সালে রাজনৈতিক ক্ষমতাকে সংহত করতে মাজারকে ব্যবহারের অভিযোগ উঠলে ভক্তদের আপত্তির মুখে তাকে মাজারের পদ থেকে সরিয়ে দেওয়া হয়।
প্রেমলতা আগরওয়াল
প্রেমলতা আগরওয়াল (জন্ম ১৯৬৩) হলেন সাতটি সর্বোচ্চ মহাদেশীয় শিখরে আরোহণ করা প্রথম ভারতীয় নারী। ২০১৩ খ্রিষ্টাব্দে তিনি  ভারত সরকার দ্বারা পদ্মশ্রী সম্মানে ভূষিত হন এবং ২০১৭ খ্রিষ্টাব্দে পর্বতারোহণের ক্ষেত্রে তার কৃতিত্বের জন্যে তেনজিং নোরগে ন্যাশনাল অ্যাডভেঞ্চার অ্যাওয়ার্ড অর্জন করেন।  ২০ মে ২০১১ তারিখে তিনি বিশ্বের সবচেয়ে উঁচু শিখর মাউন্ট এভারেস্টে (২৯,০২৯ ফুট) সেই সময় ৪৮ বছর বয়সে আরোহণ করেন, অন্যদিকে জম্মু ও কাশ্মীর থেকে আসা সঙ্গীতা সিন্ধি বহল ১৯ মে ২০১৮ তারিখে তার রেকর্ড ভেঙে দেন এবং ৫৩ বছর বয়সে প্রবীণতম ভারতীয় মহিলা হিসেবে মাউন্ট এভারেস্টে আরোহণ করেন। তিনি হলেন মাউন্ট এভারেস্টে আরোহণ করা ঝাড়খন্ড রাজ্যের প্রথম ব্যক্তি।
ইতিপূর্বে ২০০৪ খ্রিষ্টাব্দে তিনি নেপালে একটা দ্বীপ শীর্ষ অভিযানে (২০,৬০০ ফুট) অংশগ্রহণ করেছিলেন; কারাকোরাম পাস (১৮,৩০০ ফুট) এবং ২০০৬ খ্রিষ্টাব্দে মাউন্ট সালতোরো কাংরি (২০১৫০ ফুট)। ২০০৭ খ্রিষ্টাব্দ এবং আবার ২০১৫ খ্রিষ্টাব্দে তিনি প্রথম ভারতীয় নারীদের থর মরুভূমি অভিযানে অংশ নেন; গুজরাটের ভূজ থেকে একটা ৪০ দিনের উটের সাফারি পাঞ্জাবের ওয়াঘা সীমান্তে (ইন্দো-পাক সীমানা) গিয়েছিল। তার কৃতিত্ব লিমকা বুক অফ রেকর্ডসে একটি তালিকাভুক্তি অর্জন করেছিল।
কর্মজীবন
জামশেদপুরে পাহাড়ে আরোহণ করার প্রতিযোগিতায় অংশগ্রহণের পর ৩৬ বছর বয়সে তিনি পর্বতারোহণ শুরু করেন। শীঘ্রই তিনি পর্বত আরোহণ করার জন্যে তার আবেগ খুঁজে পান। পরবর্তীকালে ১৯৮৪ খ্রিষ্টাব্দে মাউন্ট এভারেস্টে আরোহণকারী প্রথম ভারতীয় মহিলা বাচন্দ্রী পাল তাকে প্রশিক্ষণ এবং পরামর্শ দিয়েছিলেন।
তিনি বর্তমানে টাটা স্টিল কোম্পানিতে তাদের দুঃসাহসিক বিভাগে একজন আধিকারিক হিসেবে কাজ করেন।
ব্যক্তিগত জীবন
প্রেমলতা আগরওয়াল পশ্চিমবঙ্গের দার্জিলিংয়ের অধিবাসী, তার পিতা রামাবতার গর্গ একজন ব্যবসায়ী। বর্তমানে তিনি ঝাড়খণ্ড রাজ্যের পূর্ব সিংভূম জেলার জামশেদপুরের যুগসালাই শহরে বাস করছেন এবং টাটা স্টিলে একজন আধিকারিক হিসেবে কাজ করছেন। একজন প্রবীণ সাংবাদিক বিমল আগরওয়াল-এর সঙ্গে তিনি বিবাহ বন্ধনে আবদ্ধ হয়েছেন।  এই দম্পতির দুই কন্যা বর্তমান, তদের মধ্যে একজন বিবাহিত।
মাধ্যমে প্রচার
ইন্ডিয়াটাইমস.কম ২০১২ খ্রিষ্টাব্দে প্রেমলতা আগরওয়ালকে শীর্ষ ভারতীয় নারী অর্জনকারী হিসেবে ঘোষণা করেছিল।
সম্প্রতি টাটা সল্টের একটি ভিডিও, ভারতের লৌহ দৃঢ় নারীদের অভিবাদনে তিনি অভিনয় করেছিলেন।
ওয়ান্টেড (২০১০-এর চলচ্চিত্র)
ওয়ান্টেড হল ২০১০ এর একটি প্রকাশিতব্য বাংলা অ্যাকশন চলচ্চিত্র যার পরিচালক রবি কিনাগী ও এসকে মুভিজ প্রযোজনা সংস্থা। মুখ্য ভূমিকায় অভিনয় করেছেন জিৎ এবং শ্রাবন্তী চট্টোপাধ্যায়। ছবিটি ২০০৫ সালে তেলুগু সুপারহিট ছবি অথদু এর পুনঃনির্মাণ, যার মুখ্য ভূমিকায় অভিনয় করেছেন মহেশ বাবু এবং ত্রিশা কৃষ্ণান। ওয়ান্টেড বেশিরভাগ ইতিবাচক পর্যালোচনা পেয়েছিল এবং এটি ছিল ২০১০ সালের অন্যতম বৃহত্তম হিট ছবি।
কাহিনি
রাজকুমার বন্দ্যোপাধ্যায় / রাজা (জিৎ) এবং জয় (ইন্দ্রজিৎ চক্রবর্তী) পেশাদার গুপ্তহত্যাকারী এবং অংশীদার। তারা প্রতেক খুনের জন্য ১৫ লাখ টাকা নিয়ে থাকে।
অমরনাথ গাঙ্গুলি একটি দলীয় নেতা এবং আসন্ন নির্বাচনে সহানুভূতি ভোটের জন্য তার নিজের ওপর আক্রমণ এবং হত্যার চেষ্টা মঞ্চস্থ করতে চান। তাঁর সহকর্মী শুভঙ্কর বন্দ্যোপাধ্যায় (বিপ্লব চ্যাটার্জি) তাকে রাজার সাথে দেখা করিয়ে দেন। একটি বহুতলার বাড়ি থাকে সত্যিই সত্যি কেউ অমরনাথ গাঙ্গুলিকে মেরে ফেলে। পুলিশ তত্ক্ষণাত পুরো বাড়িটা ঘিরে ফেলে। রাজা তখন সেই বাড়ি থেকে তার গাড়ী নিয়ে পালাতে যায় এবং একটি গাড়ী দুর্ঘটনা ঘটে। রাজা ধরে নেয় যে দুর্ঘটনায় জয় মারা গেছে। পুলিশকে ধাওয়া করে রাজাকে সে একটি ট্রেন দেখতে পায় এবং পালাতে সক্ষম হয়।
ট্রেনে রাজার সাথে শিবুর (অতনু মুখোপাধ্যায়) দেখ হয়, সে বলে সে যখন ছোট ছিল তখন সে তাঁর গ্রাম, গঙ্গানগর থেকে পালিয়ে এসেছিল; সে এখন তার গ্রামে ফিরছে। পুলিশ শিবুকে রাজা ভেবে গুলি করে এবং শিবু মারা যায়। রাজা পালিয়ে যায় গঙ্গানগরে। শিবুর পরিবার রাজাকে তাদের পুত্র বলে বিশ্বাস করে এবং তাকে গ্রহণ করে।
সিবিআইয়ের এক কর্মকর্তা, সেলিম আলী খান (শরদ কাপুর) গাঙ্গুলির হত্যার তদন্ত করছেন, রাজাই দোষী বলে বিশ্বাস করেন এবং রাজা/শিবু কে? কি করত? সব খোজ নেওয়া শুরু করেন। তিনি "রাজার" ফিঙ্গারপ্রিন্ট পাওয়ার চেষ্টা করেন।
এদিকে গঙ্গানগরে "শিবুর" ভাগ্নির বিয়ে, সিবিআই বিশ্বাস করে যে সেখানে রাজা (এখন শিবু) পরিবর্তন হয়েছে এবং রাজা হত্যার সাথে জড়িত। রাজা পালিয়ে যায়, সিবিআই আসে এবং চলে যায়। রাজা ফিরে আসে পুরো ব্যাপারটা বোঝাতে। পরিবার রাজাকে আসল ঘাতক খুঁজে পেতে সাহায্য করতে আগ্রহী না হলেও দাদু (বিশ্বজিৎ চক্রবর্তী) রাজাকে বন্দুক দিয়ে দেন।
রাজা শুভঙ্কর বন্দ্যোপাধ্যায়কে ডাকেন এবং গাঙ্গুলিকে কারা হত্যা করেছিলেন তা জানতে চেয়েছিলেন। ব্যানার্জি রাজি হননি তবে রাজা তাকে বলেন যে তাদের আগের কথোপকথনটি রেকর্ড করে রেখেছেন এবং ব্যানার্জি সব কিছু প্রকাশ করতে বাধ্য হয়। জয় গাঙ্গুলিকে ২০ লাখ টাকার বিনিময়ে হত্যা করেছিলেন। গাঙ্গুলিকে মারার পর সে গাড়িতে মাতাল পাঠিয়ে তার নিজের মৃত্যু মঞ্চস্থ করেছিল। জয়ের সাথে পুরানো এক গির্জার দেখা হয় রাজার। রাজা এবং জয় মিলিত হওয়ায় সময় যে পুলিশটি শিবুকে মেরে ছিল সেও এসে পড়ে, রাজা জয় সহ তাদের সবাইকে মেরে ফেলে। রাজা রেকর্ডিংটি সিবিআই অফিসারকে দিয়ে দেয়। সিবিআই অফিসার সরাসরি বন্দ্যোপাধ্যায়ের অফিসে যান, তাকে আত্মসমর্পণ করতে বলে, ব্যানার্জি তাকে উলটে প্রশ্ন করে তার কাছে কি প্রমাণ আছে? সিবিআই অফিসার প্রকাশ করেছেন যে এই রেকর্ডিং যা যথেষ্ট প্রমাণ। কোনও রকম আশ্বাস না দেখতে পেয়ে বন্দ্যোপাধ্যায় আত্মহত্যা করেন। রাজা শিবুর ছাই জলে ভাসিয়ে দেয় এবং সিবিআই অফিসার তাকে শিবুর পরিবারে ফেরত চলে যেতে বলে এবং রাজা সেখানে চিরকালের জন্য চলে যান।
অভিনয়
প্রধান ভূমিকায় অভিনয় করেছেন (জিৎ), শ্রাবন্তী চট্টোপাধ্যায় ,ঋত্বিকা সেন এবং অন্যান্য শিল্পীবৃন্দ।
বড়াইল ইউনিয়ন, নবীনগর
বড়াইল বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
বড়াইল ইউনিয়নের আয়তন ২,৫৪৮ একর (১০.৩১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বড়াইল ইউনিয়নের মোট জনসংখ্যা ২০,০৪০ জন। এর মধ্যে পুরুষ ৯,৪৩৬ জন এবং মহিলা ১০,৬০৪ জন। মোট পরিবার ৩,৭১২টি। জনসংখ্যার ঘনত্ব প্রতি বর্গ কিলোমিটারে প্রায় ১,৯৪৩ জন।
ইতিহাস
বড়াইল ইউনিয়ন পূর্বে ব্রাহ্মণবাড়িয়া সদর উপজেলাধীন ইউনিয়ন ছিল।
অবস্থান ও সীমানা
নবীনগর উপজেলার উত্তরাংশে বড়াইল ইউনিয়নের অবস্থান। এ ইউনিয়নের পশ্চিমে কৃষ্ণনগর ইউনিয়ন, দক্ষিণে তিতাস নদী ও বিদ্যাকুট ইউনিয়ন, পূর্বে ব্রাহ্মণবাড়িয়া সদর উপজেলার সাদেকপুর ইউনিয়ন এবং উত্তরে পাগলা নদী, কৃষ্ণনগর ইউনিয়ন, আশুগঞ্জ উপজেলার তারুয়া ইউনিয়ন ও শরীফপুর ইউনিয়ন অবস্থিত।
প্রশাসনিক কাঠামো
বড়াইল ইউনিয়ন নবীনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী বড়াইল ইউনিয়নের সাক্ষরতার হার ৫০.৫%।
যোগাযোগ ব্যবস্থা
ব্রাহ্মণবাড়িয়ার পৈরতলা থেকে সড়কপথে বড়াইল, জালশুকা ও চরগোসাইপুর পেরিয়ে নবীনগর পৌঁছানো যায়। গোকর্ণঘাট থেকে নৌপথে তিতাস নদী দিয়ে গোসাইপুর বাজার পেরিয়ে নবীনগর ও ভৈরববাজার যাওয়া যায়। এছাড়াও নবীনগর থেকে তিতাস ও পাগলা নদী দিয়ে চরগোসাইপুর, গোসাইপুর ও বড়াইল যাতায়াত করা যায়।
হাট-বাজার
১) গোসাইপুর বাজার
২) বড়াইল বাজার
জনপ্রতিনিধি
১ নং বড়াইল ইউনিয়ন পরিষদের চেয়ারম্যান মো. জাকির হোসেন
গণিতের ইতিহাস
thumb|[[আল-কিতাব আল-মুখতাসার ফি হিসাব আল-জাবর ওয়াল মুকাবালা]]
ইংরেজি "mathematics" শব্দটি গ্রিক μάθημα (মাতেমা) থেকে এসেছে যার অর্থ "বিজ্ঞান, জ্ঞান, বা শিক্ষণ"; μαθηματικός (মাতেমাতিকোস) অর্থ "জ্ঞানপিপাসু"। বর্তমানে "mathematics" বা গণিত বলতে পরিমাণ, সংগঠন, স্থান ও পরিবর্তনের গবেষণাভিত্তিক বিশেষ ধরনের জ্ঞানকে বোঝায়। প্রাচীনতম গাণিতিক গ্রন্থগুলি মেসোপটেমিয়া এবং মিশর থেকে পাওয়া যায় - প্লিম্পটন ৩২২ (ব্যাবিলনীয় ১৯০০ খ্রিস্টপূর্বাব্দ), রিন্ড গাণিতিক পাপাইরাস (মিশরীয় খ্রি. ২০০০-১৮০০ বিসি)।
১৭শ শতক
১৬৩৯ সালে ফরাসি প্রকৌশলী জেরার দেজার্গ অভিক্ষেপী জ্যামিতি উদ্ভাবন করেন। দেকার্ত ও পাসকাল এই আবিষ্কারের প্রশংসা করেন। কিন্তু অপরিচিত পরিভাষার ব্যবহার এবং দেকার্তের বিশ্লেষণী জ্যামিতি সংক্রান্ত গবেষণার জোয়ারে অভিক্ষেপী জ্যামিতির উন্নয়ন ১৯শ শতকের প্রথমার্ধ পর্যন্ত পিছিয়ে যায়।
ফের্মা ফাংশনের সর্বোচ্চ ও সর্বনিম্ন মান এবং বক্ররেখার স্পর্শকের ওপর তত্ত্ব দেন। দিয়োফান্তুসের Arithmetica বইটির পড়ার সময় ফের্মা তার সবচেয়ে গুরুত্বপূর্ণ সংখ্যাতাত্ত্বিক অনুমানটি প্রকাশ করেন। তিনি বইটির মার্জিনে লেখেন n>2 হলে ধনাত্মক সংখ্যা a, b, এবং c-এর জন্য সমীকরণের কোন সমাধান হয় না। কিন্তু তিনি আরও লেখেন যে বইয়ের মার্জিনটিতে তার প্রমাণের জন্য যথেষ্ট স্থান নেই। এই অনুমানটি ফের্মার শেষ উপপাদ্য নামে পরিচিত। এটি বীজগণিত ও সংখ্যাতত্ত্বে বহু গুরুত্বপূর্ণ কাজের জন্ম দেয় এবং ১৯৯৪ সালে এসে এটি প্রমাণিত হয়।
পাসকাল ও ফের্মা জুয়াখেলার একটি সমস্যার উপর ১৬৫৪ সালে পত্র আদানপ্রদান করতে গিয়ে সম্ভাবনার গাণিতিক গবেষণা আরম্ভ করেন। সমস্যাটি ছিল এরকম: যদি দুইজন জুয়ার খেলায় জেতার জন্য প্রয়োজনীয় n পয়েন্ট পাবার আগেই যদি জুয়ার টেবিল থেকে উঠে যেতে চায়, তবে তাদের দুইজনের মধ্যে ভাগবাটোয়ারা কীভাবে হবে। সমস্ত সম্ভাব্য ফলাফল এবং সংশ্লিষ্ট জেতা জিনিসের পরিমাণ গণনা করে সমস্যাটির সমাধান সম্ভব। পাসকাল দুইজন খেলোয়াড়ের জন্য সমস্যাটির সমাধান করেন। কিন্তু তিন বা তার বেশি খেলোয়াড়ের জন্য সমাধান বের করা তখন সম্ভব হয়নি। এছাড়া পাসকাল তার বাবাকে কর আদায়ের সুবিধার জন্য একটি যান্ত্রিক গণনাযন্ত্র বা ক্যালকুলেটর তৈরি করে দেন।
১৮শ শতক
১৮শ শতকে ইউরোপ মহাদেশে ক্যালকুলাস গাণিতিক বিশ্লেষণের প্রধান হাতিয়ারে পরিণত হয়। গণিতবিদেরা পদার্থবিজ্ঞান, জ্যোতির্বিজ্ঞান ও প্রকৌশলের বিভিন্ন সমস্যার উপর ক্যালকুলাস প্রয়োগ করেন। এগুলি করতে গিয়ে তারা গণিতের নতুন নতুন শাখারও উদ্ভাবন করেন।
জ্যামিতিতে ফরাসি গণিতবিদ গাসপার মোঁজ্‌ বর্ণনামূলক জ্যামিতি নামের শাখার উন্নয়ন ঘটান। মোঁজ যখন ড্রাফটসম্যান ছিলেন, তখন তাকে এমন একটি প্রতিরক্ষামূলক দেয়াল পরিকল্পনা করতে বলা হয়, যা শত্রুর অবস্থান নির্বিশেষে রক্ষা করা যাবে। মোঁজ তার নিজের উদ্ভাবিত জ্যামিতিক কলাকৌশলের উপর ভিত্তি করে শত্রুর আক্রমণ-রেখা নির্ণয় করেন এবং দেয়ালের পরিকল্পনাটি রচনা করেন। তার বর্ণনামূলক জ্যামিতির পদ্ধতি প্রকৌশল ও নির্মাণ-সংক্রান্ত নানা সমস্যা সমাধানে কাজে লাগে।
আরেক ফরাসি গণিতবিদ জোসেফ লুই লাগ্রঁজ বিশুদ্ধ গণিতের প্রায় সকল ক্ষেত্রে অবদান রাখেন। এদের মধ্যে ছিল অন্তরক সমীকরণ, ভেদকলন, সম্ভাবনা তত্ত্ব, এবং সমীকরণ তত্ত্ব। এর বাইরে লাগ্রঁজ বলবিজ্ঞান ও জ্যোতির্বিজ্ঞানের ব্যবহারিক সমস্যার সমাধানেও তার গাণিতিক প্রতিভাকে কাজে লাগান। তার জীবনের সেরা কাজ ১৭৮৮ সালে প্রকাশিত Mechanique Analytique (বাংলায় বিশ্লেষণী বলবিজ্ঞান)। এই বইতে লাগ্রঁজ ভেদকলন ব্যবহার করে একটিমাত্র সরল অনুমানের উপর ভিত্তি করে প্রবাহী ও কঠিন পদার্থসমূহের বলবিজ্ঞান বর্ণনা করেন।
বিংশ শতাব্দীর গণিত
বিংশ শতাব্দীতে গণিতের সমস্ত ক্ষেত্রে দ্রুত উন্নয়ন ঘটে। একদিকে গণিতের ভিত্তিতে যুক্তিবিজ্ঞানের ব্যবহার আরও সুদৃঢ় হয়, অন্যদিকে দর্শনশাস্ত্রে প্রতীকী যুক্তিবিজ্ঞানের উন্নয়নে গণিত বড় ভূমিকা রাখে। কেবল দর্শন নয়, গণিত পদার্থবিজ্ঞানের আপেক্ষিকতা তত্ত্ব ও কোয়ান্টাম তত্ত্বেও অবদান রাখে। গণনামূলক গণিত, ক্রীড়া তত্ত্ব ও বিশৃঙ্খলা তত্ত্বের মত নতুন নতুন শাখার আবির্ভাব ঘটে। পদার্থবিজ্ঞান ও অর্থশাস্ত্র গণিতের ব্যবহারের মাধ্যমে তাত্ত্বিক ভিত্তি সুদৃঢ় করে। গণিতের সবচেয়ে বিমূর্ত ধারণাগুলিও ব্যবহারিক কাজে লাগতে শুরু করে, এবং তাত্ত্বিক ও ব্যবহারিক গণিতের ভেতরে সীমারেখা টানা দুরূহ হয়ে পড়ে।
গণিতের ভবিষ্যৎ
হিলবার্ট ২০শ শতকের শুরুতে ২৩টি সমস্যা প্রস্তাব করেছিলেন এবং আশা করেছিলেন যে আগামী ১০০ বছর গণিতবিদেরা এই সমস্যাগুলির সমাধানে ব্যস্ত থাকবেন। কিন্তু ২১শ শতকের শুরুতে এসেও কতগুলি সমস্যার আজও সমাধান হয়নি, যেমন মৌলিক সংখ্যা সম্পর্কিত রিমান অনুকল্প।
রয়ে যাওয়া পুরনো সমস্যা আর প্রতিনিয়ত জন্ম নেওয়া নতুন নতুন সমস্যা এটাই নিশ্চিত করে যে ২১শ শতক জুড়ে গাণিতিক গবেষণায় চ্যালেঞ্জ ও প্রাণচাঞ্চল্যের অভাব হবে না। হিলবার্টের রেখে যাওয়া দৃষ্টান্তের অনুকরণে হার্ভার্ড বিশ্ববিদ্যালয়ের ক্লে ম্যাথেম্যাটিক্‌স ইন্সটিটিউট ২০০০ সালে গণিতের অমীমাংসিত সমস্যাগুলির সমাধানের জন্য মিলেনিয়াম পুরস্কারের ঘোষণা করেছে। ঘোষণাকৃত ৭টি সমস্যার মধ্যে রিমান অনুকল্পও রয়েছে। এর যেকোনটি সমাধান করার জন্য একজন গণিতবিদ এক মিলিয়ন ডলার পুরস্কার পাবেন।
বহিঃসংযোগ
Gonitangko By Sahariar Kabir. Published from Shucheepatra. [ISBN 978-984-34-9881-6]
গণিত
ভার্জিনিয়া ম্যাকেনা
ভার্জিনিয়া অ্যান ম্যাকেনা ওবিই (Virginia Anne McKenna; জন্ম: ৭ জুন ১৯৩১) হলেন একজন ব্রিটিশ অভিনেত্রী। তিনি আ টাউন লাইক অ্যালিস (১৯৫৬) চলচ্চিত্রে অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন, এবং কার্ভ হার নেম উইথ প্রাইড (১৯৫৮) চলচ্চিত্রের অভিনয়ের জন্য আরেকটি বাফটা পুরস্কারের মনোনয়ন লাভ করেন। এছাড়া তিনি বর্ন ফ্রি (১৯৬৬) চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
ম্যাকেনা ১৯৩১ সালের ৭ই জুন লন্ডনের মেরিলবোনে জন্মগ্রহণ করেন। তিনি হেরনের গিল স্কুলে পড়াশুনা করেন। তিনি ছয় বছর দক্ষিণ আফ্রিকায় কাটিয়ে ১৪ বছর বয়সে পুনরায় এই স্কুলে ভর্তি হন। পরবর্তীতে তিনি লন্ডনের রয়্যাল আলবার্ট হল ভিত্তিক সেন্ট্রাল স্কুল অব স্পিচ অ্যান্ড ড্রামাতে পড়াশোনা করেন।
কর্মজীবন
১৯ বছর বয়সী ম্যাকেনা ডান্ডি রিপার্টরি থিয়েটারে ছয় মাস ব্যয় করেন। তিনি লন্ডনের ওয়েস্ট এন্ড থিয়েটারের মঞ্চনাটকে কাজ করেন। তার অভিষেক ঘটে পেনি ফর আ সং নাটক দিয়ে। এরপর তিনি টেলিভিশনে জন গিলগুডের সাথে উইন্টার্স টেল এবং শাউট অ্যালাউড সালভেশন-এ অভিনয় করে সকলের নজর কাড়েন।
ম্যাকেনার অভিনীত প্রথম চলচ্চিত্র ছিল দ্য সেকেন্ড মিসেস টাঙ্কোয়েরি (১৯৫২)। একই বছর এরপর তিনি হাস্যরসাত্মক ফাদার ডুয়িং ফাইন (১৯৫২) চলচ্চিত্রে অভিনয় করেন। পরের বছর তিনি জনপ্রিয় যুদ্ধভিত্তিক চলচ্চিত্র দ্য ক্রুয়েল সি (১৯৫৩)-এ ছোট ভূমিকায় অভিনয় করেন এবং স্বল্প নির্মাণব্যয়ের হাস্যরসাত্মক চলচ্চিত্র দি ওরাকল (১৯৫৩)-এ আরেকটু বড় ভূমিকায় অভিনয় করেন। এছাড়া এই সময়ে তিনি মঞ্চে দ্য রিভার লাইন নাটকের জন্য ইতিবাচক পর্যালোচনা অর্জন করেন।
ম্যাকেনা ১৯৫৬ সালে যুদ্ধকালীন নাট্যধর্মী আ টাউন লাইক অ্যালিস ছবিতে পিটার ফিঞ্চের বিপরীতে অভিনয় করেন। ছবিটি বক্স অফিসে হিট হয়। ম্যাকেনা তার অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন। প্রদর্শকদের ভোটে তিনি চতুর্থ জনপ্রিয় ব্রিটিশ তারকার খ্যাতি লাভ করেন।
ব্যক্তিগত জীবন
১৯৫৭ সালে ম্যাকেনা অভিনেতা বিল ট্র্যাভার্সকে বিয়ে করেন। তাদের চার সন্তান রয়েছে, তন্মধ্যে একজন উইল ট্র্যাভার্স। বিল ১৯৯৪ সালে মৃত্যুবরণ করেন। তিনি অভিনেত্রী লিলি ট্র্যাভার্সের দাদী।
সর্বোচ্চ-আয়কারী চলচ্চিত্রসমূহের তালিকা
এই তালিকাটি হলো সর্বোচ্চ-আয়কারী চলচ্চিত্রসমূহের তালিকা, যেখানে বক্স অফিসে আয়ের পরিসংখ্যান অনুযায়ী সর্বোচ্চ ৫০টি আয়কারী চলচ্চিত্রের নাম এবং সেগুলির সম্পর্কে তথ্য দেওয়া হলো। নিম্নে তালিকাটিতে মুদ্রণের মাণে ডলার ব্যবহার করা হয়েছে।
দ্বিতীয় বীর বল্লাল
দ্বিতীয় বীর বল্লাল (ವೀರ ಬಲ್ಲಾಳ 2) (রাজত্বকাল ১১৭৩-১২২০ খ্রিস্টাব্দ) হোয়সালা সাম্রাজ্যের সবচেয়ে উল্লেখযোগ্য রাজা ছিলেন। দেবগিরি, দক্ষিণ কালচুরি, মাদুরাইয়ের পাণ্ড্য এবং পশ্চিম চালুক্য সাম্রাজ্যের যাদবদের বিরুদ্ধে তার সাফল্য, এবং তানজোরের চোলার উপর তার আধিপত্য হোয়সালাদের ক্ষমতার শিখরে নিয়ে যায়।   ঐতিহাসিক চৌরাসিয়া দাবি করেন, দ্বাদশ শতাব্দীর শেষে, দ্বিতীয় বল্লালের বিজয় হোয়সালাদের ডেকানের সবচেয়ে শক্তিশালী রাজবংশে পরিণত করেছে। ঐতিহাসিক ডেরেটের মতে, দ্বিতীয় বল্লাল হোয়সালা রাজাদের মধ্যে সবচেয়ে অসাধারণ। এবং ঐতিহাসিক উইলিয়াম কোয়েলহো দ্বিতীয় বল্লালকে রাজা বিষ্ণুবর্ধনের সাথে তুলনা করে লিখেছেন, "তিনি তার পিতামহের সাথে গৌরব ময়দানে নেমেছেন।"
তাঁর আদালত জৈন কবি জানা ও নেমিচন্দ্র এবং ব্রাহ্মকবি রুদ্রভট্ট সহ মধ্যযুগীয় কন্নড় ভাষার কবিদের মধ্যে অন্যতম উল্লেখযোগ্য কবি দ্বারা অলংকৃত করা হয়েছিল। ঐতিহাসিক চোপড়া ও তার সঙ্গীদের মতে, তার রাজত্বকালে হোয়সালা রাজ্য একটি স্বাধীন সাম্রাজ্যে একত্রিত হয় যা "হোয়সালা সাম্রাজ্যবাদের যুগ" শুরু করে। তাঁর উত্তরাধিকার সূত্রে পাওয়া স্থাপত্য শিল্পের মধ্যে ছিল অসংখ্য অলংকৃত মন্দির, কেদারেশ্বর মন্দির, বীরা নারায়ণ মন্দির এবং অম্রুতেশ্বর মন্দির। তিনি যুদ্ধ এবং প্রশাসনিক বিষয়ে তার পুত্র, যুবরাজ দ্বিতীয় বীর নরসিংহ এবং রাণী উমাদেবী দ্বারা সমর্থিত হন। তাঁর অপর রাণী চোলামহাদেবী ছিলেন একজন চোলা রাজকুমার। তার মেয়ে সোমালাদেবী চোলার সাথে রাজা কুলোথুঙ্গা চোলার তৃতীয় বিয়ে দেওয়া হয়।
প্রতিবেশী রাজত্বের বিরুদ্ধে যুদ্ধ
১১৭৩ সালে হোয়সালার রাজকীয় ক্ষমতায় বল্লালের উত্থানের আগে চেঙ্গালভাস এবং কোঙ্গালভাসের মতো কিছু মালনাদ প্রধানের সহায়তায় তার দুর্বল পিতা নরসিংহের বিরুদ্ধে তার সফল বিদ্রোহ হয়। পরে তিনি নিশ্চিত করেন যে একই নেতারা তাঁর বিরুদ্ধে জাগতে পারবেন না। দ্বাদশ শতাব্দীর শেষভাগে, দুর্বল চালুক্য সিংহাসন, প্রধান ভাসাল, যাদব, হোয়সালা এবং কালাচুরিদের মধ্যে বিতর্কের বস্তু হয়ে ওঠে। ১১৬৮ সালের দিকে কালচুরি রাজা দ্বিতীয়, বিজ্জালা চালুক্যের রাজধানী বাসকল্যাণের (তখন কল্যাণী নামে পরিচিত) নিয়ন্ত্রণ লাভ করেন। ঐতিহাসিক কামাথের মতে, ১১৭১ সালে একটি উচ্চাভিলাষী বালাচা চাঙ্গি পরিবারের পাণ্ড্য রাজা কাভাদেবের বিরুদ্ধে তিনি প্রথম বিজয়ের স্বাদ পান। এর পর ১১৭৮ সালে হাঙ্গাল দখল করা হয়। কিন্তু ১১৭৯ সালে বেলভোলা-৩০০ আক্রমণ করার একটি প্রচেষ্টায় কালাচুরি কমান্ডার সানকামার কাছে তার পরাজয় হয়। সানকামা হাঙ্গাল দখল করেন। চোপড়ার মতে, ১১৭৯ সালে হোয়সালা অঞ্চলে কালাচুরি আগ্রাসনের ফলে দ্বিতীয় বল্লালের সাথে যুদ্ধবিরতি রদ হয় এবং চালুক্যদের বিরুদ্ধে তাদের নকশায় কালাচুরিকে সাহায্য করতে সম্মত হয়। যাইহোক, ১১৮৩ সালের মধ্যে, দ্বিতীয় বিজ্জালার ছেলেদের অযোগ্য শাসনের কারণে কালাচুরিরা নিজেরাই গুরুতর ভাবে হ্রাস পায়। শেষ চালুক্য বংশধর, চতুর্থ সোমেশ্বর কালাচুরি কমান্ডার ব্রহ্মার সাহায্যে তার রাজধানী বাসকল্যাণের নিয়ন্ত্রণে ফিরে আসেন।
এরপরে আসল বিতর্ক শুরু হয় কৃষ্ণ-তুঙ্গাভদ্র দোব অঞ্চলের যাদব রাজা পঞ্চম ভীলামা এবং হোয়সালা রাজা দ্বিতীয় বল্লালের মধ্যে। ১১৮৯ সালের মধ্যে বাসভকল্যাণ ভীলামার পঞ্চমের অধীনস্থ হন। তিনি তা সত্ত্বেও রাত্তা, বানভাসির কদমবাস এবং শিলাহারার মত চালুক্য ভাসালদের কাছ থেকে স্বীকৃতি লাভ করতে ব্যর্থ হন। এই অনিশ্চয়তার সুযোগ নিয়ে দ্বিতীয় বল্লাল নির্বাসিত চালুক্য রাজা ষষ্ঠ সোমেশ্বরের বিরুদ্ধে বানভাসিতে বেশ কয়েকটি অভিযানের নেতৃত্ব দেন এবং ১১৯০ সালের মধ্যে তাকে পরাজিত করেন। ১১৯১ সালে হোয়সালা রাজা সোরাতুর ও লাকুন্ডি (আধুনিক গাদাগ জেলায়) একটি প্রতিদ্বন্দ্বিতা মূলক যুদ্ধে যাদব ভিলামা পঞ্চমের উপর জয়লাভ করেন। সেখানে তিনি তার জয়কে মজবুত করতে অনেক সময় ব্যয় করেছেন। এইভাবে, দ্বিতীয় বল্লাল হোয়সালা সাম্রাজ্যের উত্তর সীমানা মালাপ্রভা নদী ও কৃষ্ণ নদী পর্যন্ত বৃদ্ধি করতে সক্ষম হন। ১১৯২ সালের মধ্যে, দ্বিতীয় বল্লাল সমগ্র আধুনিক কর্ণাটক অঞ্চল দখল নিয়ে সম্রাটের মুকুট লাভ করেছিলেন। তার সময়ের একটি সূত্র দাবি করে যে, তিনি বানভাসি, হাঙ্গাল, হালাশি, নোলাম্বাভাদি (নোলাম্বা রাজবংশ), বাগলকোট এবং গুলবার্গা (ইয়েলবুর্গি) সহ বেশ কয়েকটি ক্ষুদ্র শাসক পরিবারের বিরুদ্ধে বিজয়ী হয়েছিলেন। ১২১২ সালের পর তিনি তুঙ্গভদ্র নদীর উত্তরে যাদব রাজা দ্বিতীয় সিংহনার কাছে হেরে যান।
চোলাদের সাথে সম্পর্ক
১২১৬ সালের দিকে মারাবর্মণ সুন্দরা, পান্ডিয়া মাদুরাইয়ের সিংহাসনে আরোহণ করেন। চোলা রাজা তৃতীয় কুলোথুঙ্গা দ্বারা তার বড় ভাই জাতবর্মণ কুলাশেকারার প্রতি অপমানের প্রতিশোধ নিতে তিনি চোলা অঞ্চল আক্রমণ করেন এবং কুলোথুঙ্গাকে নির্বাসনে পাঠিয়ে দেন। তৃতীয় কুলোথুঙ্গা হোয়সালাদের সাহায্য চেয়েছিলেন।    দ্বিতীয় বল্লাল দ্রুত যুবরাজ দ্বিতীয় নরসিংহের অধীনে তার বাহিনী পাঠান, যিনি পান্ডিয়া প্রতিরোধ এবং চোলা রাজ্য পুনরায় প্রতিষ্ঠা করতে সক্ষম হন। এই বিজয়ের মাধ্যমে, দ্বিতীয় বল্লাল চোলারাজ্যপ্রতিষ্ঠাচার্য্য ("চোলা রাজ্যের প্রতিষ্ঠাতা"), হোয়সালা চক্রবর্তী ("হোয়সালা সম্রাট") এবং দক্ষিণা চক্রবর্তী ("দক্ষিণের সম্রাট) -এর মত সাম্রাজ্যবাদী উপাধি গ্রহণ করেন। তিনি শ্রীনগামের (কেন্দ্রীয় তামিল নাড়ু) নিকটবর্তী সমৃদ্ধ কাভেরি সমতটের একটি অংশও তার নিয়ন্ত্রণে আনেন। তেলুগু চোদা এবং তাদের ওভারলর্ড, কাকাতিয়া রাজবংশের সাথে শত্রুতার কারণে একটি হোয়সালা বাহিনী কাঞ্চিতে রেখে যাওয়া হয়েছিল।
নুরুল মোমেন
নুরুল মোমেন ( নভেম্বর ২৫, ১৯০৮ – ফেব্রুয়ারি ১৬, ১৯৯০), ছিলেন একজন বাংলাদেশী অধ্যাপক, শিক্ষাবিদ, নাট্যকার ও নির্দেশক, রম্য সাহিত্যিক, পথিকৃৎ মিডিয়া ব্যক্তিত্ব, অনুবাদক, কবি এবং প্রাবন্ধিক।  তিনি ঢাকা বিশ্ববিদ্যালয় -এর আইন অনুষদের ডীন এবং অধ্যাপক হিসেবে কর্মরত ছিলেন। আধুনিক বাংলা নাটকে অগ্রণী ভুমিকার জন্য তাকে "নাট্যগুরু" হিসেবে সম্বোধন করা হয়।
প্রাথমিক জীবন ও শিক্ষা
নুরুল মোমেন নভেম্বর ২৫, ১৯০৬ সালে তৎকালীন যশোর জেলা বর্তমান ফরিদপুরের আলফাডাঙ্গায় জন্মগ্রহণ করেন। তার বাবা নুরুল আরেফিন ছিলেন একজন জমিদার ও হোমিওপ্যাথি চিকিৎসক। তিনি কলকাতায় প্রাথমিক শিক্ষা সম্পন্ন করে ১৯১৬ সালে খুলনা জিলা স্কুলে ভর্তি হন। দশ বছর বয়সে তার প্রথম পদ্য "সন্ধ্যা" ১৯১৯ সালে সেসময়কার "ধ্রুবতারা" নামক সাময়িকীতে প্রকাশিত হয়েছিল। ১৯২০ সালে তিনি ঢাকা মুসলিম হাই স্কুল-এ ভর্তি হন এবং সেখান থেকেই ১৯২৪ সালে ম্যাট্রিক, "ঢাকা ইন্টারমেডিয়েট কলেজ" থেকে ১৯২৬ সালে আইএ এবং ঢাকা বিশ্ববিদ্যালয় থেকে ১৯২৯ সালে বিএ পাস করেন। ঢাকা বিশ্ববিদ্যালয়ে ভর্তির প্রথম বছরেই (১৯২৭) তিনি ক্রীড়া ও নাট্য প্রতিযোগীতায় প্রথম হন। রবীন্দ্রনাথের 'মুক্তধারায়' বটু চরিত্রায়ন করে তিনি প্রথম স্থান অর্জন করেন। সেটি ছিল ঢাকা বিশ্ববিদ্যালয়ের সর্বপ্রথম নাট্য প্রতিযোগিতা এবং নুরুল মোমেন তখন থেকেই পূর্ব বাংলার নাটকে পথিকৃৎ ভূমিকা রাখেন। এর পরের ৩ বছর তিনি কার্জন হলে বহু নাটক পরিচালনা ও অভিনয় করেন। পরে কলকাতা বিশ্ববিদ্যালয় থেকে বিএল ডিগ্রি লাভ করে ১৯৩৬ সালে কলকাতা হাইকোর্টে ওকালতি শুরু করেন।
কর্মজীবন
১৯৩৯ সালে ঢাকায় "অল ইন্ডিয়া রেডিও" প্রতিষ্ঠা হলে, মোমেন নতুন এই মাধ্যমের সুযোগ গ্রহণ করেন এবং তার প্রথম লেখক হয়ে ওঠেন। ১৯৪১ রেডিওর জন্য রচনা ও নির্দেশনা দেন কমেডি নাটক "রুপান্তর"। এই নাটকের প্রগতিশীল প্লট এবং প্রধান চরিত্র নারী হওয়ার কারণে প্রথাগত মুসলিম বাংলা নাটকের মধ্যে নতুন ধারার উন্মেষ ঘটে যার ফলশ্রুতিতে কবি ও সাহিত্য সমালোচক মোহিতলাল মজুমদার তার প্রশংসা করেন এবং পরবর্তিতে আনন্দবাজার পত্রিকা তাদের পূজা সংখ্যায় নাটকটি প্রকাশ করেছিল।
বোল্টন ওয়ান্ডারার্স ফুটবল ক্লাব
বোল্টন ওয়ান্ডারার্স ফুটবল ক্লাব (, Bolton Wanderers Football Club; এছাড়াও বোল্টন ওয়ান্ডারার্স এফসি অথবা শুধুমাত্র বোল্টন ওয়ান্ডারার্স নামে পরিচিত) হচ্ছে ইংল্যান্ডের গ্রেটার ম্যানচেস্টারের বোল্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের চতুর্থ স্তরের ফুটবল লিগ ইএফএল লিগ টু-এ খেলে। এই ক্লাবটি ১৮৭৪ সালে ক্রাইস্ট চার্চ ফুটবল ক্লাব হিসেবে প্রতিষ্ঠিত হয়েছে। বোল্টন ওয়ান্ডারার্স তাদের সকল হোম ম্যাচ বোল্টনের বোল্টন বিশ্ববিদ্যালয় স্টেডিয়ামে খেলে থাকে; যার ধারণক্ষমতা হচ্ছে ২৮,৭২৩। বর্তমানে এই ক্লাবের ম্যানেজারের দায়িত্ব পালন করছেন ইয়ান ইভাট। ইংরেজ মধ্যমাঠের খেলোয়াড় আন্তোনি সারসেভিচ এই ক্লাবের অধিনায়কের দায়িত্ব পালন করছেন।
ফুটবল লিগের প্রতিষ্ঠাতা সদস্য বোল্টন ১৯২০-এর দশকের সফল ক্লাব ছিল। উক্ত সময় ক্লাবটি ৩ বার এফএ কাপ জয়লাভ করেছিল। ন্যাট লফটহাউজের দেয়া একমাত্র গোলের মাধ্যমে ১৯৫৮ সালে তারা চতুর্থ বারের মত কাপটি জয়লাভ করে। ১৯৮৭ সালে ক্লাবটি সবচেয়ে খারাপ সময় অতিবাহিত করেছে। উক্ত সময় ক্লাবটি চতুর্থ স্তরে অবনমিত হয়েছিল। শীর্ষ বিভাগে ৩১ বছর অনুপস্থিতি থাকার পর ১৯৯৫ সালে তারা পুনরায় প্রিমিয়ার লিগে উন্নীত হয়।
ঘরোয়া ফুটবলে, বোল্টন ওয়ান্ডারার্স এপর্যন্ত ১০টি শিরোপা জয়লাভ করেছে; যার মধ্যে ৩টি ইএফএল চ্যাম্পিয়নশিপ, ৪টি এফএ কাপ এবং ১টি ফুটবল লিগ ট্রফি শিরোপা রয়েছে।
প্রশাসন
প্রশাসন বলতে বোঝানো যেতে পারে:
সিলভিও তানজি
সিলভিও তানজি (১৮৭৯ - ২৯ নভেম্বর ১৯০৯) ছিলেন একজন ইতালীয় সুরকার ও সংগীত সমালোচক। তিনি সাসেলোতে জন্মগ্রহণ করেছিলেন এবং মিলানে মারা যান।
যাত্রা শুরু
যাত্রা শুরু (Jatra Shuru) ভূমি ব্যান্ডের প্রথম আলবাম। এটিতে মোট ১০ টি গান আছে। পরবর্তীকালে এই ব্যান্ডটি পশ্চিমবঙ্গে খুবই সুনাম অর্জন করে। পশ্চিমবঙ্গের বহুল বিক্রিত আলবাম গুলিত মধ্যেও এটি বিবেচিত হয়।
ডেভিড ফুলটন
ডেভিড পল ফুলটন (David Fulton; জন্ম: ১৫ নভেম্বর, ১৯৭১) গ্রেটার লন্ডনের লুইসহাম এলাকায় জন্মগ্রহণকারী প্রথিতযশা ও সাবেক প্রথম-শ্রেণীর ইংরেজ ক্রিকেটার। প্রথম-শ্রেণীর ইংরেজ কাউন্টি ক্রিকেটে কেন্টের পক্ষে ১৫ মৌসুম খেলেছেন। দলে তিনি মূলতঃ ডানহাতি উদ্বোধনী ব্যাটসম্যানরূপে খেলতেন। এছাড়াও দলের প্রয়োজনে মাঝে-মধ্যে লেফট আর্ম অর্থোডক্স স্পিন বোলিং করতেন ডেভিড ফুলটন।
প্রথম-শ্রেণীর ক্রিকেট
প্রথম একাদশে নিজ স্থান পাকাপোক্ত করার পর ১৯৯৫ থেকে ১৯৯৮ সময়কালে ধারাবাহিকভাবে ক্রীড়াশৈলী প্রদর্শন করতে থাকেন। প্রতি বছর গড়ে ৩০ ঊর্ধ্ব রান তুলেছিলেন তিনি। এছাড়াও ১৯৯৬ সালে ডেভিড ফুলটন তার একমাত্র উইকেট লাভে সক্ষমতা দেখান। অক্সফোর্ডের ব্যাটসম্যান উইলিয়াম কেন্ডলকে কট এন্ড বোল্ডে বিদায় করেন তিনি। ১৯৯৮ সালে তার সেরা মৌসুম অতিবাহিত হয়। প্রথমবারের মতো দ্বি-শতক সহযোগে ৯৫৪ রান করেন। মেইডস্টোনে মোট পার্কে ইয়র্কশায়ারের বিপক্ষে দীর্ঘ সাড়ে দশ ঘণ্টা ক্রিজে অবস্থান করে অপরাজিত ২০৭ রান তুলে দলকে শোচনীয় পরাজয়বরণ করা থেকে রক্ষা করেন। তাস্বত্ত্বেও ডেইলি টেলিগ্রাফের সংবাদদাতা ক্লাইভ এলিস তার ইনিংসের সমালোচনা করে লেখেন যে, অত্যন্ত ধীরগতিতে ইনিংস খেলার ফলে কেন্ট দল লক্ষ্যমাত্রা ধার্য্যে ব্যর্থ হয়।
১৯৯৯ ও ২০০০ সালে তার রান সংগ্রহের হার নিচের দিকে চলে যায় ও রানের গড় বিশের মাঝামাঝিতে অবস্থান করে। তবে, ২০০১ সালে বেশ উন্নতি দেখা যায়। আঠারোটি প্রথম-শ্রেণীর খেলায় অংশ নিয়ে ৭৫.৬৮ গড়ে ১৮৯২ রান তুলেন তিনি।
টেস্টে প্রত্যাখ্যান
পুরো মৌসুমেই দল নির্বাচকমণ্ডলীর সুনজরে ছিলেন তিনি। নাসের হুসেনের মতে মার্ক বুচারের পরিবর্তে অস্ট্রেলিয়ার বিপক্ষে সিরিজের চতুর্থ টেস্টে তাকে দলে রাখা হয়। তবে, মনের পরিবর্তন ঘটায় বুচারকে পুণর্বহাল করা হয়। তাস্বত্ত্বেও, মৌসুম শেষে ডেভিড ফুলটনকে পেশাদার ক্রিকেটারদের সংগঠন কর্তৃক তাকে বর্ষসেরা ক্রিকেটার মনোনীত করা হয়।
২০০২ সালে ম্যাথু ফ্লেমিংয়ের সাথে যৌথভাবে ক্লাবের অধিনায়কের দায়িত্ব পালন করেছিলেন তিনি। তন্মধ্যে ডেভিড ফুলটন প্রথম-শ্রেণীর ক্রিকেটে ও ফ্লেমিং একদিনের খেলার দায়িত্বে ছিলেন। অধিনায়কের দায়িত্বে থাকলেও ব্যাটিংয়ে তেমন প্রভাব ফেলেনি। ১৩৫৮ রান তুলেন যা তিনি উপর্যুপরি দ্বিতীয়বারের মতো করেন।
কেন্টের পক্ষে সংক্ষিপ্তকালের জন্য বিদেশী খেলোয়াড় হিসেবে অংশগ্রহণকারী অস্ট্রেলীয় অধিনায়ক স্টিভ ওয়াহ ডেভিড ফুলটন সম্পর্কে মন্তব্য করেন যে, ভবিষ্যতে তিনি ইংল্যান্ডের দলনায়কের ভূমিকায় অবতীর্ণ হবেন।
আঘাতপ্রাপ্তি
২০০৩ মৌসুমে খেলার প্রস্তুতি গ্রহণকালে বোলিং মেশিন থেকে ছোঁড়া বলে পুল শট মারতে গিয়ে চোখে মারাত্মক আঘাত পান। আঘাতের ফলে মৌসুমের প্রথমদিকের আট সপ্তাহখানেক মাঠের বাইরে অবস্থান করতে বাধ্য হন। এরপর তিন মৌসুম শেষে চোখের ক্রমাগত সমস্যায় অধিনায়কত্ব করা থেকে দূরে চলে আসতে হয়। তাস্বত্ত্বেও, এগারো খেলায় অংশ নিয়ে ছয় শতাধিক রান সংগ্রহ করতে পেরেছিলেন। পরবর্তী তিন মৌসুমেও রানের এ ধারা অব্যাহত রাখেন। ফলশ্রুতিতে কেন্টের প্রথম-শ্রেণীর শিরোপা লাভের সম্মাননায় শক্ত ভূমিকা রাখেন। ২০০৪ সালে কেন্ট ওয়ারউইকশায়ারের পিছনে চলে গেলেও ২০০৫ সালে পুনরায় শিরোপা লাভের দাবীদার হয় কেন্ট দল।
২০০৫ সালে ওয়ারউইকশায়ারের বিপক্ষে সিএন্ডজি ট্রফির কোয়ার্টার-ফাইনালে পরাজিত হবার পর দল থেকে বাদ পড়ার পর একদিনের খেলা থেকে অধিনায়কত্ব চলে যায় তার। ম্যাথু ওয়াকারকে একদিনের অধিনায়কত্ব প্রদানের পরও ঐ মৌসুম পর্যন্ত প্রথম-শ্রেণীর ক্রিকেটে অধিনায়কের দায়িত্বে ছিলেন তিনি।
সমালোচনা
জয়ের লক্ষ্যমাত্রায় অগ্রসর হবার বিষয়ে অন্যান্য কাউন্টি দলের অধিনায়কের কাছ থেকে ব্যাপক সমালোচনার পাত্রে পরিণত হন তিনি। দলের চ্যাম্পিয়নশীপের আশা জীবিত রাখতে নটিংহ্যামশায়ারের অধিনায়ক স্টিফেন ফ্লেমিংয়ের ধার্য্যকৃত ৭০ ওভারে ৪২০ রান টপকানোর প্রচেষ্টা চালান। তবে, কেন্ট দল মাত্র ২১০ রান তুলতে সক্ষম হয়। নটিংহ্যামশায়ার জয়ী হবার পাশাপাশি চ্যাম্পিয়নশীপের শিরোপা পায়। শিরোপা লড়াইয়ে অন্যতম দাবীদার হ্যাম্পশায়ারের দলনেতা শেন ওয়ার্ন এ প্রচেষ্টাকে তার দেখা সর্বাপেক্ষা বাজে চিন্তাধারারূপে আখ্যায়িত করেন। এর এক সপ্তাহ পরই তিনি অধিনায়কত্ব থেকে ইস্তফা দেন।
অবসর
২০০৬ সালে ক্রিকেট খেলা থেকে অবসর গ্রহণ করার পর টাইমস ও স্কাই স্পোর্টসে ক্রিকেট সাংবাদিকতায় জড়িত হয়ে পড়েন।
স্যাংজা জেলা
স্যাংজা জেলা (स्याङ्जा जिल्ला ) নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। স্যাংজা হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এ জেলার লোকসংখ্যা ২৮৯,১৪৮ জন । স্যাংজা সমুদ্রপৃষ্ঠ থেকে ১০৮৮ মিটার (৩৫৭২ ফুট) উঁচুতে অবস্থিত।
গাণিতিক প্রতীক-চিহ্নাদি
গাণিতিক প্রতীক-চিহ্নাদি বা গাণিতিক নোটেশন (Mathematical notation) গণিত, ভৌত বিজ্ঞান, প্রকৌশল, এবং অর্থশাস্ত্রে ব্যবহার করা হয়। এই প্রতীক-চিহ্নগুলো সরল প্রতীকধর্মী হতে পারে, যেমন - ১, ২, ইত্যাদি। এরা জটিল হতে পারে, যেমন - \sin, +, ইত্যাদি ফাংশন-ভিত্তিক প্রতীকসমূহ থেকে শুরু করে lim, dy/dx, সমীকরণ, চলক, ইত্যাদি।
סימון מתמטי
শ্যামসিদ্ধির মঠ
শ্যামসিদ্ধির মঠ বাংলাদেশের মুন্সীগঞ্জ জেলার শ্রীনগর উপজেলার শ্যামসিদ্ধি গ্রামে অবস্থিত একটি মঠ। আনুমানিক ২৪৭ বছরের পুরনো এই মঠটি ভারত উপমহাদেশের সর্বোচ্চ মঠ এবং সর্বোচ্চ স্মৃতিস্তম্ভ বলে বিবেচিত। ভারতের দিল্লিতে অবস্থিত কুতুব মিনারের উচ্চতা ২৩৬ ফুট। আর শ্যামসিদ্ধির এই মঠটির উচ্চতা ২৪১ ফুট। অষ্টভুজ আকৃতির এই মঠের আয়তন দৈর্ঘ্যে ২১ ফুট ও প্রস্থে ২১ ফুট। তবে কুতুব মিনারের এর মত এটি সংরক্ষিত নয়, শ্যামসিদ্ধির মঠের এখন কেবল ধ্বংসাবশেষই অবশিষ্ট রয়েছে। মঠের গায়ের মূল্যবান পাথর এবং পিতলের কলসির এখন আর অস্তিত্ব নেই, এর মূল কাঠামো নকশা করা দরজা জানালা অনেক আগেই চুরি হয়ে গেছে। মঠের ভিতরে ৩ ফুট উচ্চতার কষ্টি পাথরের একটি শিবলিঙ্গ স্থাপিত ছিল, যা ১৯৯৫ সালের ৩০ সেপ্টেম্বর গভীর রাতে চুরি হয়ে যায়। বিক্রমপুরের ধর্নাঢ্য ব্যক্তি সম্ভুনাথ মজুমদার এই মঠটি নির্মাণ করেন। কথিত আছে সম্ভুনাথ স্বপ্নে তার পিতার চিতার উপরে মঠ নির্মাণের নির্দেশ পেলে তিনি এই মঠটি নির্মাণ করেন।
কোকরাঝাড় লোকসভা কেন্দ্র
কোকড়াঝাড় লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম। এটি তফসিলি উপজাতির জন্য সংরক্ষিত।
বিধানসভা কেন্দ্রসমূহ
কোকড়াঝাড় লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
২০১৪ এএফসি মহিলা এশীয় কাপ
২০১৪ এএফসি মহিলা এশিয়ান কাপ ছিল এশিয়ান ফুটবল কনফেডারেশন পরিচালিত মহিলাদের আন্তর্জাতিক ফুটবল প্রতিযোগিতা, যেটার মাধ্যমে ২০১৫ ফিফা মহিলা বিশ্বকাপএর অংশগ্রহণ করার সুযোগ পাওয়া যেত। এটা ভিয়েতনামে ১৪ মে থেকে ২৫ মে পর্যন্ত অনুষ্ঠিত হয়েছিল। জাপান অস্ট্রেলিয়াকে হারিয়ে প্রথমবারের জন্য মহাদেশীয় শিরোপা লাভ করে।
স্টেডিয়াম
নিম্নলিখিত দুটি স্থানে খেলাগুলি হয়েছিল:-
এর বেশি ভালোবাসা যায় না
এর বেশি ভালোবাসা যায় না ২০১৩ সালের বাংলাদেশী রোমান্টিক চলচ্চিত্র। চলচ্চিত্রটি পরিচালনা করেছেন জাকির হোসেন রাজু আর প্রযোজনা করেছেন গোলাম কিবরিয়া লিপু কিবরিয়া ফিল্মস্ এর ব্যানারে । এই চলচ্চিত্রে শ্রেষ্ঠাংশে অভিনয় করেছেন সাইমন সাদিক এবং নিঝুম রুবিনা এছাড়া অন্যান্য ভূমিকায় অভিনয় করেছেন সোহেল খান, রিনা খান সহ আরো অনেকে । চলচ্চিত্রটি দেশের প্রেক্ষাগৃহে ৩০ আগষ্ট ২০১৩ সালে মুক্তি পেয়েছে।
কাহিনী সংক্ষেপ
কিরনের (নিঝুম রুবিনা) সৎ মা (রিনা খান) সম্পত্তির লোভে কিরনকে জোর করে বিয়ে দিতে চাইলে, কিরন বাসা থেকে পালিয়ে যাওয়ার সিদ্ধান্ত নিল, কিরন কে পালাতে সাহায্য করলো তার মামা (সোহেল খান), কিরন পালিয়ে ঢাকা চলে আসে তার বান্ধবীর বাসায়, ঐখানেই কিরনের সাথে সম্পর্ক হয় রবির (সায়মন সাদিক)।
মেকআপ সেক্স
মেকআপ সেক্স, যৌন সঙ্গমের জন্য একটি অনানুষ্ঠানিক শব্দ যা অন্তরঙ্গ ব্যক্তিগত সম্পর্কের দ্বন্দ্বের পরে সংঘটিত হতে পারে। এই দ্বন্দ্বগুলি ছোটখাটো যুক্তিতর্ক থেকে শুরু করে সম্পর্কের ব্রেকআপ পর্যন্ত হতে পারে। এই পরিস্থিতিতে সেক্স আরো সন্তোষজনক এবং অতিরিক্ত বিনিয়োগ হিসাবে মানসিকভাবে তাৎপর্যপূর্ণ হয়ে উঠতে পারে। এটি কখনও কখনও দ্বন্দের পর আত্মশুদ্ধির অভিজ্ঞতা অনুসরণ করে কারও সঙ্গীর সাথে পুনর্মিলন এবং সঙ্গীকে পুনঃ আবিষ্কারের শারীরিক বহিঃপ্রকাশ হিসাবে ধারণা করা হয় এবং অন্তর্নিহিত বিরোধগুলি সমাধান করে।